Sunette Bridges neem positiewe stap | Die Vryburger
Sunette Bridges neem positiewe stap
August 20, 2012 - Nuus - 10 comments
Die baie begaafde Afrikaanse sangeres, Sunette Bridges, het haar by duisende van haar volksgenote aangesluit deur te registreer as kieser by die Volksraad Verkiesings Kommissie, oftewel VVK.
Aldus me. Bridges, was sy reeds 'n geruime tyd van voornemens om as kieser te registreer. As gevolg van omstandighede buite haar beheer het die geleentheid homself nooit voorgedoen nie. Hierdie situasie is egter reggestel toe een van die VVK se Registrasiebeamptes, op 15 Augustus 2012 gaan besoek aflê het by haar tuiste. Sy het laat blyk dat sy die roete wat die VVK en die verkose Volksraad volg, tenvolle ondersteun. "Ek plaas my naam op hierdie kieserslys om te wys waar ek staan, ek glo hierdie is die beste manier om vir die wêreld te wys dat ons 'n volk is wat vry wil wees."
Me. Bridges was onlangs in die nuus oor haar Mandeladag-uitlating, en hoewel die liberale media en ander bekendes haar kasty het daaroor, het sy nie teruggedeins nie. Inteendeel, haar helder antwoorde op duistere vrae, het vir haar meer vriende as vyande gemaak.
Die Vryburger salueer jou Sunette Bridges! Jy is bereid om in die openbaar te sê wat jy dink van ons mense se lyding in hierdie tye, dis baie meer as wat gesê kan word van talle bekendes wat eerder preek wat hulle ondersteuners wil hoor.
10 thoughts on "Sunette Bridges neem positiewe stap"
Andries August 20, 2012 at 8:25 pm
Pragtig Sunette! Ons het regtig geen ander keuse nie. Ons politieke landskap is so verflenterd. Hierdie is in elk geval ons enigste hoop op iets positief. Ons salueer jou root Dame!
Wena August 23, 2012 at 8:28 am
Sunette, Baie geluk. Nou het jy tuis gekom.
Albert August 23, 2012 at 9:48 am
Sunette, soos vir my is jy vir baie mense 'n inspirasie en 'n voorbeeld van iemand wat nie terugdiens om te se waarin jy glo en wat jou oortuigings is nie.
Jy is onbeskaamd 'n Afrikaner op wie ons trots is. Ek is daarvan oortuig dat baie mense jou voorbeeld sal navolg om uit hulle polities korrekte denke uit te klim en op te hou om as Afrikaners skaam te wees en skuldig te voel vir wie en wat hulle is.
Ons sien op na jou en is dankbaar dat daar nog Afrikaner-meisies met integriteit is soos jy.
Jy is 'n STER !
Yolande Van der Merwe August 23, 2012 at 2:34 pm
Dankie dat jy so 'n sterk standpunt inneem. Ons staan agter jou. Dit is tyd dat iemand iets doen aan hierdie benarde situasie.
Andy August 23, 2012 at 6:47 pm
Sunette, jy is pragtig, en geluk, jou kop is op die regte plek en vol verstand! Mag jy groot hoogtes bereik
Johann Botha August 24, 2012 at 12:53 am
'n Dame wat weet wat om haar aangaan, beginselvas is en haarself kan handhaaf. Laat ons ook dankbaar wees vir elke ander persoon wat sedert die Volksraadverkiesing by die VVK geregistreer het. Moet ook nie die VVK familie waarmee ons begin het, vergeet nie.
Ek dink ons is dank verskuldig aan almal wat, op welke wyse ookal, werk om die VVK te bevorder en registrasies te werf en vir die werk wat deur die Boere-Afrikaner Volksraadlede gedoen word. By en deur die VVK gaan dit mos oor Boere-Afrikaners.
Hennie August 24, 2012 at 3:06 pm
Sunette, Wat jy doen is niks anders as prysenswaardig nie. Ongelukkig kort hierdie volkie van ons nog baie mense soos jy wat wat nie skroom om die waarheid uit te lig nie en wat nie alewig skynheilig polities korrek wil wees nie. Geluk ook hoe jy die "aanvalle" hanteer het. Ons kan net trots wees op iemand soos jy – mag dit 'n inspirasie wees vir die wat nog wik en weeg om ook so met integriteit jou saak te stel en te verdedig. !
A. Pellencin August 26, 2012 at 5:18 pm
Sunette Bridges, dit is vrouens soos jy wat deur die Vrouemonument geëer word. Ek en my eie vrou salueer jou!
Pieter Botes (Pretoria) August 27, 2012 at 12:36 pm
Sunette, ek salueer jou, jy is 'n vrou uit een stuk, 'n vrou wat enige man met murg in sy pype en met 'n Afrikaner-hart, aan sy sy sou wou he. Gedurende die Boere-oorlog was dit vroue soos jy wat hul mans sterk gemaak het. Mag jou optrede weereens 'n vuur onder ons vroue aansteek wat oor ons vaderland sal spoel, om die manne wat lam geword het met 'n nuwe gees te inspireer, om standpunt in te neem, op te staan en te doen wat hulle moet doen; met 'n gees van vasberadenheid soos 'n Dawid van ouds. Ons is afstammelinge aan wie GOD hierdie land gegee het, en ons gaan nie verder peule eet saam met die sweine nie, en ons deur hulle pote laat vertrap nie. Manne word wakker en maak sterk julle slap rue, en sakemanne hou op om julle land en mede volksgenote te verkoop vir 'n pot lensiesop, genaamd geld!
Johan v R September 2, 2012 at 8:05 pm
Sunette, ons is trots op jou. Jy gee my en my vrou 'n glimlag van blydskap elke keer wat ons van jou hoor of sien. Baie dankie dat jy so 'n wonderlike mens en 'n wonderlike inspirasie vir jou mense is. Ons bid dat ons hemelse Vader vir jou net voorspoed sal bring! Groete Johan en Angelique